Am wakken teẓram tamurt n leqbayel ugten deg-s ama d imedyazen, ama d imyura, imi ulac agdud ur nesɛi ara iles, tutlayt, taɣerma, amezruy, neɣ tasekla deg umaḍal. Yal amdan deg tudert-is yessenfalay-d iḥulfan-is, iwakken ad d-yemmal lebɣi-s, ur yezmir ara ad asen-yexdem tilas neɣ ad yerr ẓẓerb i yimi-s. Asenfali-agi, yemgarad seg umdan ɣer wayeḍ. Yella win yefkan lebɣi i yimru yettmeslay-d s telqay ayen yellan deg wul-is d wayen it-iceɣben, am akken i yella win i ten-id-yessenfalayen s ccna akked d uẓawan.